Komisijos reglamentas (EEB) Nr. 1718/93
1993 m. birželio 30 d.
dėl žemės ūkio perskaičiavimo kurso, taikomo sėklos sektoriuje, operacinio įvykio
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], ypač į jo 6 straipsnio 2 dalį,
kadangi 1971 m. spalio 26 d. Tarybos reglamento (EEB) Nr. 2358/71 dėl bendro sėklos rinkos organizavimo [2] su paskutiniais pakeitimais, padarytais Reglamentu (EEB) Nr. 3695/92 [3], 3 straipsnyje numatyta pagalba gali būti suteikta minėto reglamento priede nurodytiems produktams;
kadangi 1975 m. birželio 18 d. Komisijos reglamente (EEB) Nr. 1546/75, apibrėžiančiame įvykdymo datą, kurią tampa mokėtina ir turi būti sumokėta pagalba už sėklą [4], su pakeitimais, padarytais Reglamentu (EEB) Nr. 2811/85 [5], yra nustatyta operacijos įvykdymo data žemės ūkio perskaičiavimo kursui, remiantis teisiniais kriterijais ir nuostatomis, kuriuos iš esmės pakeitė naujos žemės ūkio pinigų politikos priemonės, numatytos Reglamente (EEB) Nr. 3813/92; kadangi, remiantis naujomis nuostatomis, įvykdymo data, kuria pasiekiamas ekonominis tikslas, yra derliaus laikotarpiu ir todėl tai gali būti kiekvienų prekybos metų rugpjūčio 1 d; kadangi dėl to minėta data yra žemės ūkio perskaičiavimo kurso, taikomo sėklos augintojams skirtai pagalbai, operacijos įvykdymo data;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Teikiant Reglamento (EEB) Nr. 2358/71 3 straipsnyje numatytą pagalbą taikomas tų prekybos metų, už kuriuos ji turi būti išmokėta, rugpjūčio 1 d. galiojantis žemės ūkio perskaičiavimo kursas.
2 straipsnis
Reglamentas (EEB) Nr. 1546/75 panaikinamas.
3 straipsnis
Šis reglamentas įsigalioja 1993 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1993 m. birželio 30 d.